2000 m. vasaros olimpinės žaidynės
2000 m. vasaros olimpinės žaidynės (arba XXVII olimpinės žaidynės) – olimpinės žaidynės, vykusios Sidnėjuje, 2000 m. rugsėjo 15 d. – spalio 1 d. Tai buvo antrasis kartas, kai olimpinės žaidynės surengtos pietų pusrutulyje ir antrasis Australijoje po 1956 m. vasaros olimpinių žaidynių. Šiose olimpinėse žaidynėse buvo pasiekti 2 pasaulio rekordai komandinėse treko dviračių lenktynėse ir vienas individualiose moterų treko lenktynėse. Žaidynių talismanais buvo išrinkti trys gyvūnai – Olis (miškinis tulžys), Sidas (ančiasnapis) ir Milė (trumpasnapė echidna). Šie talismanai simbolizavo orą, žemę ir vandenį.